Goewerneurspruim is 'n medium/klein boom met 'n stuikagtige groeiwyse. Dit kan natuurlik opgesnoei word om 'n enkelstam of meerstammige boom te vorm. In die geval is die stam van die boom iets besonders. Goewerneurspruim groei redelik vinnig, het donker groen loof en fyn, skerp doringtjies. Die spesie in bekend vir sy groot variasie in blaarvorm asook die grootte en groeiwyse van sy dorings. Flacourtia indica is bladwisselend en sy blare verkleur dieprooi voordat dit afval. Hierdie boom sal 'n goeie sekuriteitsheing maak. Dit kan ook dien as 'n skermboom. Hoewel dit redelik wyd noord van Pretoria voorkom, is dit nie algemeen beskikbaar in die handel nie.